LABDARÚGÁS 2019. 09. 21. 20:56
NB I.-es ellenfelével szemben helytállt az Eger SE és az FC Hatvan, ám az említett két gárda ugyanúgy búcsúzott a Magyar Kupától, mint a további három megyénkbeli együttes, amelyek szintén magasabb osztályú ellenféllel szemben maradtak alul a 128-as országos táblán.
Pataki Viktor (elöl) vezetéshez juttatta az egrieket Fotó: Lénárt Márton/Heves Megyei Hírlap
FC HATVAN–ÚJPEST FC 0–2 (0–1)
Hatvan, Népkerti Spt., 900 néző. V.: Móri Tamás (Bertalan, Hofbauer).
HATVAN: Tajti – Zagijev, Bárkányi, Mundi, Karácsony, Gál, Szabó D. (Czibolya, 46.) Katona R., Kitl, Fellner (Fék, 58.), Torda (Bogdán, 74.). Vezetőedző: Török László.
ÚJPEST: Banai – Risztevszki, Nwobodo, Simon K. (Koszta, 61.), Feczesin (Bjaarnason, 74.), Szakály P. (Zsótér, 74.), Sankovics, Heris, Onovo, Pauljevics, Burekovic. Vezetőedző: Nebojsa Vignijevic.
GÓL: Onovo (29.), Nwobodo (55.).
JÓK: Tajti, Katona R., Bárkányi, ill. Burekovic, Heris, Onovo, Nwobodo, Szakály P.
TÖRÖK LÁSZLÓ: – Küzdelmes meccs volt, tisztában voltunk azzal, hogy az Újpest dominál majd és ránk erőlteti az akaratát. Abból a szempontból jó volt ez, hogy fokozatos védekezésre kényszerültünk és ebből a jövőben még meríthetünk. Kicsit ,,oktatónap” volt a mai számunkra, de ezt pozitív értelemben mondom. A bravúr nem volt bennünk, de annak örülök, hogy nem szenvedtünk nagyarányú vereséget.
NEBOJSA VIGNIJEVICS: – Ez a kupameccs jó teszt volt számunkra a következő bajnokira. Nagyon motivált volt a Hatvan, mindent kiadott magából a hazai csapat, de végig ellenőrzés alatt tartottuk a meccset. Örülök a győzelemnek, akár több góllal is nyerhettünk volna.
Mundi Zoltán és hatvani játékostársai jól helytálltak az újpestiek ellen Fotó: Albert Péter/Heves Megyei Hírlap
PÉTERVÁSÁRA–MÉNFŐCSANAK
1–1 (1–1), 11-esekkel: 2–4
Pétervására, 150 néző. V.: Kovács Imre (Berényi, Sántha.).
MÉNFŐCSANAK: Sánta – Szilágyi M. (Serfőző, 69.), Jakab G., Veres, Kerékgyártó, Böcskey, Németh B., Szalai, Kószás, Szabó T. (Koncsag, 79.), Jakab D. (Nagy B., 69.). Edző: Weitner Ádám.
GÓL: Nagy Á. (42.), ill. Németh B. (9.).
KIÁLLÍTVA: Sulcz (99.).
CSATLÓS TAMÁS: – Hatalmas gratuláció a srácoknak, végig nagyon fegyelmezetten és jól futballoztunk. Az első félidőben egyformán kimaradtak a helyzetek, a szünet után viszont az ellenfél helyzet nélkül játszott, ám nekünk több lehetőségünk is adódott, amelyek sajnos kimaradtak. A hosszabbításra emberhátrányba kerültünk, de így sem játszottunk alárendelt szerepet, még ebben az időszakban is eldönthettük volna a mérkőzést. A 11-eseknél sajnos alulmaradtunk, de örülünk, hogy egy NB III.-as csapattal szemben mutathattuk meg, hogy bárkinek méltó partnerei tudunk lenni. További sok sikert a Ménfőcsanaknak!
WEITNER ÁDÁM: – Izgalmaktól sem mentes, tipikus kupacsata volt. Gratulálok a Pétervására csapatának, ennyi kihagyott helyzettel bajnokságot lehet nyerni.
EGERSZALÓK–PMFC 1–6 (0–1)
Egerszalók, 200 néző. V.: Muhari Gergő (Ungvári, Csatlós).
EGERSZALÓK: Varsányi – Varga L., Kovács B., Nagy P., Baji Á. (Molnár A., 63.), Ficzere, Varga K. (Nagy G., 63.), Szabó V., Czető (Lezsák, 46.), Neumann, Kaszás. Vezetőedző: Sivák Sándor.
PMFC: Egyed – Futó, Szabó D., Koller, Máté J., Kiss K. (Bischoff, 60.), Gajág, Dér (Tihanyi, 73.), De Oliveira, Keresztes B. (Széles B., 64.), Horváth D. Vezető edző: Vas László.
GÓL: Szabó V. (90.), ill. Máté J. (33., 76.), Keresztes (53.), Gajár (55.), Koller K. (70. – 11-esből), Széles (83.).
JÓK: Nagy P., Varsányi, Ficzere P., ill. Horváth, Dér, Keresztes.
SIVÁK SÁNDOR: – Tanulságos mérkőzés volt, hiába a 6–1-es vereség, rengeteget tanulhattunk ebből az összecsapásból, mert kifejezetten jól játszó csapattól kaptunk ki.
VAS LÁSZLÓ: – A megyei bajnokságban eddig veretlen, kulturáltan játszó ellenféllel találkoztunk, ahol az első félidőben akadtak nehézségeink, de a szünet után sikerült minden tekinteten ellenfelünk fölé nőni, ami a gólok számában is megmutatkozik. További sok sikert az Egerszalóknak a bajnokságban!
HEVESTHERM HEVESI LSC–FÜZESGYARMAT 1–3 (0–1)
Heves, 150 néző. V.: Jakab Árpád (Csóra, Székely).
FÜZESGYARMAT: Ivicsevics – Achim Á., Vincze, Raducu, Toca, Pataki – Lukács, Kis Sz. (Bajnók, 71.), Constantinescu, Karacs (Popescu, 63.) – Katona Gy. (Villand, 63.). Szakmai koordinátor: Boros Tibor. Vezetőedző: Csillag László.
GÓL: Borics (62.), ill. Fejes (4.), Karacs (48.), Katona Gy. (53.).
JÓK: Somodi, Korsós M., Balázs L., Borics, ill. Achim Á., Fejes, Constantinescu.
BESENYEI FERENC: – Sportszerű mérkőzésen szenvedtünk vereséget egy nagyon jó csapat ellen. Számunkra a kupa eddig tartott. Most a már bajnokságra összpontosítunk.
BOROS TIBOR: – A csapatkapitányként bemutatkozó Lukács Zsombor vezetésével végig fölényben játszottunk. Igaz, nem volt könnyű dolgunk, a továbbjutásra rászolgáltunk a szervezett védekezést bemutató hazai csapattal szemben.